b'\n_START_ARTICLE_\nSpominski znak Aj\xc5\xa1evica 1991\n_START_PARAGRAPH_\nSpominski znak Aj\xc5\xa1evica 1991 je spominski znak Slovenske vojske, ki je bil ustanovljen 25. septembra 2006.\n_START_SECTION_\nUpravi\xc4\x8denci\n_START_PARAGRAPH_\nSpominski znak Aj\xc5\xa1evica 1991 se lahko podeli pripadnikom TO RS, ki so sodelovali pri aktivni blokadi voja\xc5\xa1nice Aj\xc5\xa1evica.\n_START_SECTION_\nOpis\n_START_PARAGRAPH_\nSpominski znak Aj\xc5\xa1evica 1991 ima obliko \xc5\xa1\xc4\x8dita iz poznogotskega obdobja, visok je 35 mm in v naj\xc5\xa1ir\xc5\xa1em delu \xc5\xa1irok 30 mm. Kovan je iz 2 mm debelega bakra, pozla\xc4\x8den, pobarvan in prevle\xc4\x8den s prozornim poliestrskim emajlom. V zgornjem delu znaka je 3,5 mm velik napis AJ\xc5\xa0EVICA, v osrednjem so upodobljeni obmo\xc4\x8dje Aj\xc5\xa1evice, pobo\xc4\x8dje Lijaka in tank T-55, v spodnjem delu pa je 3,5 mm velik datum 2. VII. 1991. Napisi na znaku, obrobe in \xc4\x8drte med barvami so pozla\xc4\x8deni in polirani._NEWLINE_Vsak znak je na zadnji strani o\xc5\xa1tevil\xc4\x8den in ima priponko.\n_START_SECTION_\nNadomestne oznake\n_START_PARAGRAPH_\nNadomestna oznaka je modre barve z zlatim lipovim listom, ki ga kri\xc5\xbea pu\xc5\xa1ka.'